LidanRubinov/Halacha-QA huggingface dataset:
שאלה: לשחק עם מטבע של 10 אגורות בשבת: האם ילד שממש רוצה לשחק עם 10 אגורות יהיה מותר בשבת? אשמח לפירוט
תשובה: כסף בשבת הוא מוקצה מחמת גופו, כיוון שאינו ראוי לשימוש בשבת וגם אינו כלי, ולכן אסור לטלטל כסף בשבת. גם במקרה שייחדו אותו לשבת לצורך משחק אסור, כיוון שבמוצ"ש יחזרו להשתמש בו ככסף, ויחוד לשעה אינו יחוד (חזו"א). אמנם אם ייחדו את המטבע לעולם לצורך משחק (כגון, שיסמנו אותו במדבקה וכד') מותר לשחק איתו בשבת (שש"כ פרק כ' הערה קמ"ו). לגבי קטן, אם הוא מבין את משמעות המושג 'מוקצה', אז צריך להפרישו מלשחק במטבע. ואם אינו מבין, אז אין צריך להפרישו אם לוקח מטבע בעצמו אבל אסור לתת לו מטבע בידיים. הרב שלמה בורנשטין
שאלה: אבא קנה לי מדפסת בשבת: בשבת אבא שלי קנה מדפסת (לשימוש כולם אבל בעיקר בשבילי, אני ביקשתי) ומנורה לחדר שלי שהתקלקלה. ברור שלא התכוונתי שהוא יקנה את זה בשבת והוא יודע את זה, אבל בכל זאת קנה. השאלה האם מותר לי ולהם להנות מזה בדיעבד? ושבוע טוב
תשובה: ב"ה לך. לפי ההלכה מותר לך להשתמש במדפסת וכן במנורה ואף שודאי שאסור היה לקנות אותם בשבת, אחרי שקנו כבר מותר להשתמש. הדבר נובע מכך שהאיסור שנעשה בקניה הוא איסור מדברי חכמים, ובמצב כזה חכמים לא אסרו את ההשתמשות אחר השבת. מתוך מכתבך אני מבין שיש הבדל בין המצב שלך לבין המצב של המשפחה שלך, ושאת עומדת בהתמודדויות לא מעטות, משאלתך ניכר שאת מבינה, ואת משתדלת מאוד להקפיד על ההלכה וזה ממש חשוב ויפה. אם תרצי אשמח לעזור עוד בכל מה שאוכל, בהדרכות ובהכוונות, בעזרה בכל מה שתרצי בהמשך הדרך שלך. עלי והצליחי ואל תחששי לשאול ולבקש עזרה. בברכת הצלחה רבה הרב יצחק גרינבלט.
שאלה: להאכיל בע"ח לפני תפילה: האם מותר לי להאכיל בע"ח לפני תפילת שחרית במצב שאם אאכיל אותו אחרי תפילה אז אצטרך לוותר על חלק מלימוד התורה שלי? אם אני קם בשבע בבוקר ויש מניין רק בשבע וחצי, האם מותר לי בחצי שעה הזאת להאכיל אותו?
תשובה: אם יש בכך צער בעלי חיים, מותר לפני התפילה. ואם לאו אסור.
שאלה: למצוא סימנים בתהילים : כבוד הרב, בזמן האחרון היה לי הרבה חששות ממשהו ושמעתי שאפשר למצוא תשובות בספר תהילים, פתחתי אותו באקראי וראיתי דברים שמאוד הפחידו אותי וזה קרה כך כמה פעמים ואני לא יודע כל כך איך לפרש אותם. האם ניתן לקבל סימנים מהבורא דרך תהילים? והאם יש רמז מאחורי הדברים שיכול להיות שלא פרשתי נכון?
תשובה: אפשר שאנשים גדולים יקבלו סימנים מהבורא אבל אנחנו אנשים פשוטים ולא ברור שהבורא נותן לנו סימנים ע"י ספר תהילים. לכן אם יש לך חשש תקרא פרקי תהילים ותבקש שד' יעזור לך ולא תחפש סימנים שעלולים להטעות אותך לחינם.
שאלה: כסף שלא עושר ממנו: כתוצאה מכל מיני הכנסות מזדמנות בשנים האחרונות, נצבר אצלי בבנק סכום כספי מסוים, שלא עישרתי ממנו. 1. האם צריך כעת לעשר מהסכום הזה על אף שאלו משכורות מלפני זמן רב? 2. האם יש בעיה עם דברים שקניתי מהכסף הלא מעושר?
תשובה: 1. מעשר כספים הינו מנהג ולא דין. מי שנוהגו טוב שיאמר בלי נדר. מי שנהג נהפך לנדר וצריך לתת. 2. אין בעיה.
שאלה: תורה מול חברים וחברה.: השאלה שלי מתחלקת ל2 חלקים: חלק ראשון- היחס לתנועת נוער מעורבת והתחזקות- ב"ה התחזקתי בשנים האחרונות ואני כבר בת 21 ועדיין ממשכיה ללכת לסניף הבוגרים קשורים מאוד אני יודעת שחברה מעורבת אסורה אבל אני מרגישה כאילו אני ארק לבור ששתיתי ממנו.בנוסף זה קצת אגואיסטי לעזוב כי אני יודעת את האמת ולהשאיר "מאחור" את השאר שיגלו אותה או לא ח"ו בשירות לאומי או בהסדר. האם נכון להשאר בתנועה? האם זו לא מצווה הבאה בעברה? בנוסף,איך לדעת הרב ניתן לחזק בעדינות לאט לאט את כולם ולא ליצור אנטגוניזם לחברה נפרדת וכו'? החלק השני- מתייחס לבנים יותר מלבנות, נשאלתי האם בחור ישיבה בהסדר צריך להתעמק בתורה בלבד? ואסביר: הבחור הנ"ל שקדן מאוד ורוצה להתקדם מאוד אבל הוא מרגיש שהחברה שהוא נמצא בא מורידה אותו מעט,וגם בסניף, מתקשר לשאלה 1 הפחד הוא מלהיות דחוי חברתית או לקחת הפסקה מהחברה שנה ואז להשאר בלי חברים. מה הנוהג בלימוד תורה מול חברה במידה והחברה היא כבר לא באותה רמה שהאדם נמצא בה? האם הרב יכול לכוון להדרכות? וסליחה על האריכות
תשובה: : אם את מרגישה שאת נפגעת מכך שאת הולכת לסניף אז אל תלכי. אבל אם את לא נפגעת ואת הולכת בכדי לעזור שם ליצור אקלים חברתי רציני יותר אז אפשר להמשיך ללכת. דרך ההשפעה בדרך כלל אינה באופן ישיר ולא בדרך של דיבורים רבים סביב הנושא. אולם מצד שני כשהנושא עולה ממילא ודאי שיש לומר את עמדתך בצורה ברורה. בנוגע לבחור ישיבה כדאי שישאל את רבותיו בישיבה. בנוגע לבן הנושא יותר מורכב. גם מבחינת השקיעות בתורה. וגם מבחינה אישית אצל האיש ענין היצר יותר מסובך. בגיל שלכם כבר מדובר על גיל בוגר שהפגישות גם יכולות להביא לשידוך וזה בודאי כבר מתאים בגיל זה. המשימה העיקרית שלך בגיל זה זה להקים משפחה ולהיות רעיה ואם טובה. שאר המשימות זה בונוס.
שאלה: לצבוע שיער באבל לכבוד חתונת הבן: אני אמא לחתן שיום חתונתו יוצא בדיוק יום לפני השלושים על מות אבי. זהו בן יחיד (ישנן בנות), האם מותר לי לצבוע את שערי ולסדר את ציפורני לכבוד החתן וכלה? השאלה נשאלה בהמשך לשאלה "חתונה של אבל והכנות לחתונה"
תשובה: תנוחמי מהשמים על אביך ותשמחי בצאצאיך. מותר לצבוע שער לחתונת הבן וכן לסדר ציפורניים.
שאלה: כמה שאלות בנושאים שונים: 1. יש לי שכנה שטיפלה בי כשהייתי קטן כיום היא בת 75 ויש לה מטפלת גויה, שאלתי האם מותר לבקרה בבית,או שזה להתייחד איתה? 2. אני עולה יום שני ראש חודש אב לקרוא בתורה ורציתי לשאול האם מותר לשמוח? ( אני ספרדי, מרוקאי ) 3. האם נוהגים לברך על יין בברכת המזון? 4. האם יש בהלכה קטע של לשים חגורה? 5. בבוקר יש לפני סדר הקורבנות קריאת שמע, מה הטעם? האם חייב לאומרה, והאם אומרים אותה היום? 6. האם כיפה באמצע הראש כמו של בני ישיבות לא חרדים כיפה סרוגה, זה ר או צריך גדולה יותר?
תשובה: 1. תבוא כשהמטפלת נמצאת. 2. טוב לשמוח בעשיית המצוות. 3. יש נוהגים בעיקר בשבתות ובסעודות גדולות. 4. לא חייבים. 5. שיש זמן אומרים. 6. צריך כיפה שרואים אותה מכול הצדדים. יש מסתפקים בגודל כף היד ויש מצריכים לכסות רוב הראש.
שאלה: למרוח קרם לחות בשבת: לרב. האם מותר למרוח קרם לחות על העור (אחרי שיזוף) בשבת?
תשובה: אסור מדין ממרח (ילקו"י שכז,א שש"כ יד, ס).
שאלה: לתת לגויי פרות לא מעושרים: לרב. יש לנו בגינה המשותפת עץ לימונים. הדיירים לא קוטפים מהם מיכוון שהם לא מועשרים, האם מותר לי לקטוף מהם ולתת לגוי (לא בת ) מבלי להכניסם לבית שלי?
תשובה: וברכת ד' ברגע שקטפת מספר לימונים הנך חייב במעשרות, ואי אפשר לתת אפילו לגוי בלי לעשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לתת מתנה לגוי מהעבודה: לרב. אני נמצא בעבודה עם גוי. האם מותר לי להלוות לו כסף או הפוך? האם מותר לי לתת לו מתנה או הפוך? יש לציין שהיחס בין שנינו טוב העבודה במפעל יותר נעימה בשבילי.
תשובה: מותר להלוות וללוות מגוי, כמובן צריך להזהר תמיד שלא להלוות סכומים גדולים כדי שאם לא יחזירו עלולה להתפתח מריבה, וכשיש גם הבדל בין יהודי לגוי המריבה עלולה להיות חמורה במיוחד. מותר לתת מתנה אם אתה מרגיש שהוא עושה לך טובות במיוחד, אמנם ללא סיבה רצינית אין ליצור יחסי קירבה עם גוי שלא להגיע חלילה לנישואי תערובת בין יהודים לגויים.
שאלה: לשון הרע על עובר עבירה: לרב. במקום עבודתי יש אדם שעושה עבירה מסויימת (עריות) והעובדים מדברים עליו כל הזמן. מה הדין שמדברים איתי על זה (בעבר גם אני השתתפתי בדיבורים)? האדם שמדברים עליו חושב שלא יודעים.
תשובה: אין טעם לדבר דברים רעים אלא אם כן אפשר להביא על ידם תועלת, כגון, לדבר עם החשוד שידע שאין זה לכבודו וכדאי שיעצור את עצמו כי הנזק גדול מאוד וכדו'. ואם אין סיכוי לעשות טובה ע"י זה יש להימנע משמיעה ודיבורים בנושא.
שאלה: למזוג מים קרים בשבת ושימוש בערסל: הרב, יש לי מס שאלות: א) האם מותר למזוג מים קרים ממתקן של מי עדן בשבת? ב) יש לי בחצרי ערסל שמחובר מצדו האחד לקורה ומצדו השני לעץ פקאן, האם מותר להתנדנד עליו בשבת? ג) האם מותר לקרוע מארז של שקיות כדי שיתאפשר מיד לאחר מכן לקרוע את אחת השקיות שבתוך המארז כדי להגיע לתכולתה בשבת?
תשובה: א) אם המים נכנסים באופן אוטומטי (ללא מנגנון חשמלי), זה גרמא ולכן זה מותר. כמו מקרר - אדם פותח את דלת המקרר, וכעבור זמן הקירור מתחיל לעבוד. ב) אם תקעו יתד בעץ והחבל קשור עליו, זה נקרא צידי צדדין וזה מותר, אבל אם זה קשור ישירות על העץ ח אסרו. ג) מותר. כמו שאדם פותח חפיסה של שוקולד ואז פותח עטיפה פנימית. לעטיפה החיצונית אין גדר כלי, ולכן זה נקרא סתם מקלקל ולא יוצר כלי. בתלמוד זה נקרא "חותלות של תמרים".
שאלה: שלושת השבועות - נסיעה למלון או לים: רציתי לשאול כך: 1. האם מותר לנסוע לשישי שבת בבית מלון ב3 השבועות? והאם מותר ללכת כבר מיום חמישי. 2. בית שנרכש לפני כשנה, והתקבל מפתח שלשום ביום שישי בצהריים, אחרי חצות יום, ומצריך שיפוץ על מנת לגור בו (בית ישן ומוזנח) האם מותר להתחיל לשפצו? מכיוון שאנחנו משלמים כפילות של משכנתא ושכירות בבית אחר. 3. שמעתי שמותר ללכת לים עד א באב האם זה נכון? השאלה נשאלה בהמשך לשאלה "התחלת בניה בשלושת השבועות"
תשובה: לשואל, 1, 3. בימי בין המצרים מותר ללכת לטיולים ובילויים בעלי אופי צנוע. בעניין זה יש פער בין ההלכה הכתובה לבין רוח ההלכה. בהלכה הכתובה הוזכר רק, לפי מנהג האשכנזים, שלא מתחתנים ולא מסתפרים בתקופה זו שבין שבעה עשר בתמוז לתשעה באב. לכאורה אם ניצמד למה שכתוב בפירוש אין בסיס לאסור שום טיול או בילוי. אמנם יש מהפוסקים שכתבו במפורש שלא ללכת כלל לטיול או לים (רבי חיים פאלאג'י בספר 'משא חיים', אות ב), אבל ברוב הפוסקים לא נאמר איסור כזה, ומסתבר שזוהי חומרא ומידת חסידות (עיין יחווה דעת ח"א סי' לח, שהביא כמה מקורות להתיר רחיצה בנהר או בים אפילו בתשעת הימים, אם כי הדיון שם מצד איסור רחיצה ולא משום השמחה שבדבר). יחד עם זאת, ברור שלתכנן דווקא לימים אלו מסע תענוגות או מחנה קיץ זהו זלזול באבלות החורבן שאינו לרוח ההלכה. לכן, הליכה לבית מלון מותרת, וגם לים אינני חושב שאפשר לאסור. מצד שני, אם זוהי חוויה של "פעם בשנה", וניתן לתכנן את החופש כך שפעילויות מיוחדות מסוג זה יידחו לאחרי תשעה באב ועד אז המשפחה תיהנה מדברים יותר שגרתיים - נראה שזה עדיף. החל מראש חודש אב, שבו "ממעטין בשמחה", יש להחמיר יותר בדברים אלו ולא ללכת להנאות חריגות. 2. מותר לשפץ בית בימי בין המצרים. אפילו אחרי ראש חודש אב מותר לשפץ כאשר יש בדבר צורך למגורים, למעט שיפוץ שהוא מותרות בלבד, כגון החלפת ריצוף תקין בריצוף יפה יותר וכדומה. (מה שמוגדר כ"בניין של שמחה", שולחן ערוך סי' תקנא ס"ב ומשנה ברורה ס"ק יב).
שאלה: תשובה (אחטא ואשוב(?)): אני נופל באינטרנט ושזה קורה אני באמת רוצה לחזור בתשובה. יש לי כמה שאלות: א) אם בזמן שאני חוזר בתשובה ייש לי כזה מחשבות כמו של אחטא ואשוב (לא מרצוני זה מחשבות שעולות) האם התשובה עוזרת? (אני לא רוצה את המחשבות האלה.) אם כן איך? ב) בזמן שאני חוטא (או לפני) יש כזה לפעמים כאילו היצר אומר לי תחטא ואחר כך תחזור הטרחה בתשובה אם אני באמת חוטא בסוף בגלל זה האם אני יכול לחזור בתשובה אחר כך הרי זה כמו אחטא ואשוב?ואם כן איך? ג) איך בדיוק חוזרים בתשובה?באופן תיאורטי ומעשי. ד) פעם שהייתי חוזר בתשובה הייתי באמת מרגיש את הצער והחרטה (הייתי יכול לבכות על זה.) היום אני לא מרגיש כמו פעם האם יש לך עצה איך להרגיש יותר? ה) איך אפשר ליפול פחות? סליחה על ההטרחה, ו רבה מראש!!
תשובה: ב"ה לך יקירי. קיבלתי את מכתבך וקראתי אותו היטב, חשתי את התחושות שלך העומדות מאחרי המילים שכתבת, את ההתמודדויות הקבועות, ואת הקשיים, את הרצון להיות במקום אחר ובמצב אחר, ואת התחושה המרה של הנפילה. לא קל, במיוחד במציאות שבה אנו נמצאים היום, מציאות שמקיפה אותנו בדברים לא צנועים, בדברים המושכים את העין ואת הלב, וגורמים לאדם לרצות לעשות דברים האסורים. המון פתחים יש ליצר הרע והדרך לנפילה, גם לאדם שיש לו המון רצונות טובים, מאוד קצרה. ראשית ברצוני לשבח אותך על המאבק שלך, כן על ההתמודדות, שגם אם יש נפילות, גם אם יש לך קשיים, עצם זה שאתה מתמודד זה מאוד חשוב ומרגש. דע לך שכל התגברות שלך היא אוצר נפלא, וגם אם לאחר מיכן יש נפילה, אין היא מבטלת את הזמן שהצלחת להתגבר. אני מאוד ממליץ לך לקרוא את הספר אשיב ממצולות שכתב הרב יהושע שפירא שליט"א ראש ישיבת ההסדר ברמת גן, הוא מאוד יחזק אותך, ובזמנים של התמודדות כל חיזוק חשוב ותורם רבות. דבר ראשון ביחס לשאלתך, כל העניין של אחטא ואשוב לא צריך להעסיק אותך, שכן אתה בודאי לא רוצה לחזור לחטא באותו הרגע שאתה חוזר בתשובה, אתה ודאי רוצה להפסיק, וגם אם לאחר מיכן היצר הרע מושך אותך, אין זה אומר שבזמן שחזרת בתשובה לא התכוונת ברצינות, או שהשתמשת בתשובה ככלי להמשך החטאים, זה ודאי לא קיים אצלך, אלא אתה ודאי רוצה, אלא שהיצר מפתה אותך ומושך אותך. אל תיכנע ליצר, ואל תיתן לו לייאש אותך. זה כלל ראשוני בכל מאבק, לא להתייאש, וגם אם נופלים צריך לקום ולהמשיך. איך להתמודד? ראשית חשוב למעט את הגורמים לנפילות. לחסום אינטרנט (רימון וכדומה), למעט שהייה במקומות לא צנועים ועוד. פיתוח עיסוק בדברים חיוביים שימלאו את הזמן. למעט שהיה לבד. וכמובן תפילות. כן להתפלל לה' שיעזור לך. חשוב ללמוד על העניין, להשקיע בו זמן, ובעזרת ה' תצליח. בברכת הצלחה רבה הרב יצחק גרינבלט.
שאלה: תביעת נוכרי בבית משפט: אם הנתבע הוא נוכרי (ערבי) איך ניתן לתבוע אותו? האם ניתן לגשת ישירות לתביעות קטנות? השאלה נשאלה בהמשך לשאלה "תביעה בתביעות קטנות?"
תשובה: מותר לפנות לערכאות כשתובעים גוי, וזאת מכיוון שברור שהגוי לא יסכים לבוא לדין תורה. אמנם מדת חסידות לפנות קודם לדין תורה שמא בכל זאת יבוא. על פני דיני התורה יש לתבוע גוי אך ורק לפני דייני ישראל הדנים על פי התורה, וכך היינו עושים אלו היה אפשרות לכוף את הגוי לבוא לפני דין תורה, או אלו הגוי היה מסכים לזאת. (שו"ת תשב"ץ חלק ב סימן רצ') אך מכיוון שברור שהגוי לא ירצה לבוא לפני דין תורה מותר לתבוע אותו לערכאות. אמנם ממידת חסידות לפנות קודם לדין תורה שמא בכל זאת יבוא לדין. הרב יעקב גרוס.
שאלה: אזכרה לשלושים יום שחלה בערב ט  באב: אזכרה של שלושים יום של אביו של בן דוד שלי חלה בח באב. כיצד עליהם לנהוג? האם יעשו סעודה בליל ח באב ויעלו לקבר בח באב בבוקר שהוא ערב ט ברב?
תשובה: כן. תנוחמו מהשמיים
שאלה: תפילה מסידור עם כוונות: בבית הכנסת בו אני מתפלל יש סידור שבו קובצו כל כוונות התפילה מספרי רבנו יוסף חיים, הן בפשט והן בסוד האם מותר בסידור זה לאדם שלמד כוונות אלו, מתוך המקור שלהם שהוא ספר"בן איש חי"?
תשובה: אפשר להתפלל אם מישהו מבין ובלבד שיהיה בצנעה.
שאלה: מילואים בתשעת הימים: אני צריך לצאת למילואים בתשעת הימים ואשמח לדעת מה מותר ואפשר לעשות ומה לא- כגון רחיצה, אכילת אוכל בשרי (במידה ואין תחליף ראוי), עד כמה צריך להימנע משמיעת מוזיקה כשהיא נשמעת ממכשיר של אדם שלא מקפיד על כך? בע"ה שהימים יהפכו לנו מימי צום לימי שמחה ומהרה יבנה המקדש!
תשובה: צאתך ל 1. רחיצה - בעת הצורך יש לפסוק כדעת השולחן ערוך, האוסר רק בשבוע שחל בו ובמים חמים בלבד. 2. אין סיבה שלא יהיה תחליף. כשתגיע תודיעו כמה זקוקים לתחליף בשר שיערכו לכך. 3. לכוון לא להנות עד כמה שאפשר. ה' יצליח דרכך.
שאלה: שם האב או שם האם?: כשעולים לתורה או עושים השכבה לעילוי נשמת הנפטר, או מזכירים פלוני לרפואה שלמה, האם צריך להזדהות או לזהות אותו על פי שם האב או שם האם. במילים פשוטות, האם אני צריך להגיד בן האב או בן האם במקרים דלעיל?
תשובה: עליה לתורה - שם האב. חולה - שם האם. השכבה - יש את שתי הדעות, עדיף שם האם.
שאלה: איך לתרום חברתית באולפנה: הרב! עברתי לאולפנה השנה אחרי חנוכה.זאת אולפנה שמאוד נחשבת טובה עם בנות מאוד תורניות (אולפנת בהר"ן). בביה"ס שלמדתי תרמתי המון, בעיקר בצד החברתי. באולפנה אני מרגישה שאין צורך בי. יש הרבה בנות, ובנות טובות, אז אני לא מוצאת את מקומי כ"כ. מאוד קשה לי התחושה הזאת. זה בעצם מעלה לי-מה ה רוצה ממני? אני יודעת שאני יכולה לתרום,ואני לא יודעת במה לתרום בגלל שיש כ"כ הרבה בנות. השאלה, מהו המקום שלי? עפ"י איזה דבר אני יכולה לדעת שכאן המקום שלי? עזבתי את הביה"ס שבו למדתי בגלל שהוא היה חרדי ולא כ"כ הסתדרתי עם זה. ואני מאמינה שלא נוצרתי פה בשביל עצמי, אז זה עוד יותר מקשה עלי.
תשובה: כל הכבוד לך שאת רוצה לתרום ולהשפיע. קשה לי לומר לך בדיוק במה את יכולה להשפיע. אבל עצם מהלך חייך השונה משאר הבנות יכול לתרום לחברות שלך. את יכולה לקחת אתגר לגשר בין הצד החרדי לצד הדתי לאומי. מעבר לכך התרומה שלך לא חייבת להיות באולפנא. את יכולה לתרום במשפחה או בתנועת הנוער. עשי חייל.
שאלה: מנהגי עדות שונים: תמיד קוראים בפוסקים שיש מנהגים מסויימים לכל עדה, אלה נהגו כך ואלה נהגו כך וכו. עד כדי כך שלהלכה יש דברים, כמו למשל תפילין, של העדה הזו פסולות לעדה הזו וכדומה. למה אי אפשר לדעת מה היו המנהגים והלכה למעשה של העדה שנקראת "יהודים" של כולנו לפני הגלות!! ולא מרוקאים או טוניסאים או עירקים וכו. למה את התורה מעבירים כבר אלפי שנים מילה במילה בספרי התורה בלי לשנות אפילו אות וההלכות לגבי העדות כאילו השתנו?
תשובה: זה שיש מנהגי קהילות זה לא מצב דיעבדי, מנהגים זה המלבוש של ההלכה. ההלכה דומה לכך שאדם חייב להיות מלובש, והמנהג הוא באיזה צבע וסגנון תהיה החולצה. דווקא המגוון של הצבעים הוא מוסיף עושר. נכון שעתה, כשבאנו לארץ ישראל, היה אולי טוב ליסד מנהג ארץ ישראלי, ובאמת בדברים מסויימים כך נוצר, אולם עדיין לא נמצאו הרבנים שיוכלו ביחד לעצב מנהג ארץ ישראלי. יתכן שהדבר יבוא דווקא מפשוטי העם.
שאלה: צביעת בית ע"י ערלה: אני מו"צ. מי שקנה צבע בזול כדי לצבוע את דירתו וצבע את דירתו ואז התברר שזה צבע שמעורב בו קליפי ערלה האם צריך לצאת מדירתו? כי הרמב"ם (מאכלות אסורות, טז, כ) כתב: בגד שצבעו בקליפי ערלה ישרף. אך הירושלמי (ערלה, ג, א) כותב, שאם צבעו בכל חי, הבע"ח לא נאסר, כמו בדיני ע"ז, ולא צריך אפילו להוריד את הצבע. האם הוא הדין לבית?
תשובה: וברכת ד' כידוע, בירושלמי נחלקו המפרשים האם דן לגבי ערלה או לא. עיין מהר"א פולדא וגר"א שם, שהסבירו בדיני ע"ז ולא ערלה. למפרשים פנ"מ ועוד שהסבירו בערלה לשיטתם מה שלא נאסר בע"ז לא נאסר בערלה, וא"כ גם בית לא נאסר, אבל ברור שיש כאן קושי גדול בהבנת הסוגיא. מכיוון ששאלה זו איננה למעשה ולא תהיה למעשה, על כן אינני כותב הלכה למעשה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שאלה חשובה בקשר לאחי: אני פונה אליך בקשר לאח שלי. הוא רווק בן 31. מזה כשלוש שנים הוא נמצא בקשר עם אישה שמכל מיני סיבות לנו למשפחה קשה לקבל אותה. לאחרונה הוא הודיע לנו שהוא מעוניין לשאת אותה לאישה. ניסינו לדבר איתו על הנושא והוא מצידו נעול בהחלטתו לשאת אותה לאישה. מצד אחד אנו מעוניינים בטובתו, רוצים לתמוך בו, אך מצד שני אנו לא מאמינים שזו הבן אדם המתאים לו. אני פונה אליך בבקשה לכוון אותנו ולעזור לנו בנושא.
תשובה: ראשית, אתם צריכים לבדוק את עצמכם טוב ממה נובע עמדתכם. אם זה נוגע לקשר שלה עם המשפחה או דברים אחרים שלא קשורים למהות האישיות שלה, אז כדאי שתרדו מהתנגדותכם. אבל אם אתם חושבים שיש לה אישיות שלילית ושהוא יסבול מהקשר, אז יש לחפש מי יכול להשפיע עליו ואותו לערב.
שאלה: רעיית צאן בשבת: לכבוד הרב! אנחנו גרים ביישוב חדש בצפון הנגב. יש לנו עדר עיזים קטן שבעז"ה יגדל ויהיה לעזר בתפישת הקרקעות. השאלה היא האם מותר לצאת עם העיזים למרעה בשבת? אנחנו לא יוצאים עם נשק וכד ואין בעיית טלטול או יציאה מחוץ לתחום. האם יש בעיה של צידת בע"ח כאשר הן חוזרות לדיר או שמותר לנו לצאת בשבת למרעה?
תשובה: מותר.
שאלה: צריבת שירים בודדים: אני רוצה להכין לתלמידים דיסק שירים כמתנה לסוף שנה (שירים שלמדנו וליוו אותנו במהלך השנה). אם יש לי בבית את הדיסקים המקוריים, ואני צורב להם שיר מכל דיסק שיש לי. (ברור שאני לא מרוויח על כך), האם יש כאן איסור וכדאי לוותר על הרעיון? על הכל! השאלה נשאלה בהמשך לשאלה "זכויות יוצרים ושיכפול לעצמי"
תשובה: נראה לי שאפשר להקל כיון שאין בזה ענין מסחרי, והקלטות המקוריות הם שלך, ואתה מעתיק רק שיר אחד מכל קלטת ויש להניח שהבעלים אינם מקפידים על כך. תשובת הרב יעקב אריאל תשובת הרב דב ליאור ליקוט מקיף בעניין הורדת שירים מהאינטרנט וצריבת דיסקים
שאלה: הפסקת התפילה בזמן קדיש: לעיתים בתפילה אני נמצא בפיגור אחרי הציבור, והם מגיעים לקדיש בעוד אני עדיין לא (לדוגמא, אני נמצא בעלינו לשבח או בשיר למעלות שלפני עלינו לשבח בערבית). האם עליי לענות אמן בקדיש? ואם כן, האם מותר לי להמשיך בתפילה בין אמן לאמן או שעליי לעצור לגמרי את התפילה עד סוף הקדיש? ומה אם אני נמצא באמצע משפט? אבקש תשובה עפ"י הנהוג בעדות המזרח.
תשובה: א. יש לענות קדיש גם אם אתה בשיר למעלות או בעלינו לשבח. ב. בחמישה אמנים ראשונים יש לעצור ואח"כ אפשר להמשיך בתפילה ורק לענות אמן. ג. ובאמצע פסוק שיש בו שם ד' אין להפסיק עד שמסיימים את הפסוק.
שאלה: איך רבי שמעון בר יוחאי למד במערה?: בקשר לסיפור הידוע עם רבי שמעון ובנו שהתחבאו במערה. כיצד הם למדו כלכך הרבה שנים בלי ספרים? ואם היו להם, אזי בטוח לא היו הרבה ספרים אז איך אפשר ללמוד במשך כל כך הרבה זמן ספרים בודדים?
תשובה: תורה שבעל פה, כשמה כן היא, היא תורה שיש ללמוד בעל פה. יש גם איסור לכתוב את התורה שבעל פה אולם מאחר ובמשך השנים נחלשו הדורות והלומדים תיקנו חכמים לכתוב גם תורה שבעל פה. בדורו של רשב"י עדיין למדו אך ורק בעל פה, רק התורה שבכתב הייתה כתובה. רבי שמעון בר יוחאי ידע את כל התורה בעל פה ולכן יכל ללמוד ללא ספרים.
שאלה: ההבדל בין יוסף למרדכי: גם יוסף וגם מרדכי פנו לפתרון של בעיה ע"י גורמים זרים: יוסף על ידי שר המשקים ויוסף ע"י אסתר שתדבר עם אחשוורוש. אז למה אצל יוסף זה לגנאי ואצל מרדכי לא?
תשובה: לשואל מידת הבטחון היא שורש לכל המידות הטובות, כך כותב הגאון מוילנא בספרו "אבן שלמה" (פרק ג, סעיף א), אך יחד עמה מוטלת עלינו חובת ההשתדלות, "צריך אדם לעשות כל האפשר בדרך הטבע, הגם שרואה כי אין בידו מציל לולא עזרת ה' בכל זאת לא יסמוך על הנס." (כתב סופר על התורה פרשת מקץ ד"ה אלקיכם). ביקורתם של ח כלפי יוסף היא על כך שנתן משקל עודף לצד ההשתדלות, וכדברי בעל ה"כלי יקר" (בראשית מ, כג): "בזמן שאמר יוסף 'אם זכרתני' והוא לשון תנאי, כאילו אמר 'אם זכרתני - יש תקוה, ואם לא - אבדה התקוה', נמצא ששתי תיבות אלו כוללים עיקר העוון". מנגד, השתדלותו של מרדכי היהודי, היתה הדרך ראויה. באופן אחר מבואר הדבר בספר "בית הלוי" (בראשית מא, א). לדבריו, יוסף היה בעל מדרגה של ביטחון מיוחדת במינה, מדרגה השייכת ליחידי יחידים בכל הדורות כולם, לכן נדרש להזהר אפילו בדיבור קל, וזו לשונו: "כל כך היה בטחונו גדול עד כי גם זה המועט למותר נחשבה לו ומזה העונש ניכר גודל בטחונו מה שאין לשער ממש. וזהו שאמרו אשר שם ה' מבטחו זה יוסף ולא פנה אל רהבים דלפי גודל בטחונו לא היה לו לפנות כלל אל רהבים ואפילו בדיבור קל". נאמנה
שאלה: תספורת על ערש דוי: א. אבי נמצא על ערש דווי בשערי צדק, האם בימים אלה בין המצרים יהי אפשר לעשות לו תספורת? ב. האם אפשר לומר לו וודוי באוזן? אני בנו הראשון לאחר בן הראשון שנפטר, והאם כל פעם לומר לו או שמספיק פעם אחת וודוי אחד? בברכת התורה וברכה עליכם.
תשובה: לספרדים האיסור רק בשבוע שחל בו. ב. בשעותיו האחרונות טוב לומר: נשמת כל חי. אלוקי נשמה - ללא חתימת הברכה. מי אל כמוך.ותשליך במצולות ים כל חטאותם (מיכה ז יח - יט). וידוי. ישועות ונחמות.
שאלה: המקח קובע למעשרות: יש לי בעיה במסכת מעשרות פרק ב, משנה ה-ו. הכלל במסכת הוא שהמקח קובע למעשרות רק לאחר גמר מלאכה. אך קודם גמר מלאכה, אף אם נמכר מותר לאכול אכילת ארעי מהפירות. במסכת זו מדובר בפירות שלא נגמרה מלאכתן, אם כן, הן לא התחייבו במעשרות, אז מדוע יש להתאמץ לאכול מהן אחת אחת?
תשובה: וברכת ד' הפירות הללו נגמרה מלאכתם החקלאית, דהיינו לאחר שנקטפו איננו עושה בהם שום פעולה חקלאית נוספת אלא אוכלם, ועל כן באכילת שני פרות הרי זה קבע ואסור, אבל אחד אחד אפשר לאכול. בדבר שצריך עוד פעולות חקלאיות, כגון: מיון מעפר, יש מקום להקל שנחשב להיות כלא נגמרה מלאכתו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לברר על חוב או לחכות שישלחו לי: אשתי למדה לפני כמה וכמה שנים במכללה. אז הייתה רווקה ואביה שילם את שכר הלימוד. לאחר סיום 4 שנות הלימוד המשיכה להגיש עבודות ולאחר כ-3 שנים קיבלה בדואר את התואר והתעודה. לפני כחודשיים התקשרו אליי מהמכללה וטענו כי יש לה חוב שטרם שולם. הסברתי להם שבגלל שלא הייתי אני המשלם ואינני בקיא בענייני הת מולם - אבקש לשלוח לי בדואר את פירוט התשלומים, פירוט החוב וכו. בינתיים, כאמור, הגיעו התואר והתעודה בדואר אך פירוט הת לא נשלח. שאלתי: האם עלי ליזום וליצור שוב קשר עימם, או להמתין ו להטיל עליהם את האחריות לכך? ו
תשובה: עליך לברר אצל מי ששילם את כספי הלימודים בעבר (חמיך) האם יש אפשרות סבירה שנשאר חוב כלפי המכללה, ובמידה והתשובה חיובית עליך לפנות למכללה ולברר הדבר, אך אם לדעתו אין אפשרות סבירה שנשאר חוב, אין עליך חובה לגשת אליהם, אלא הם אלו שצריכים לטרוח ולידע אתכם שיש חוב מבורר. הרחבת העניין: בעל קצות החושן (סימן קד ס"ק ב) נחלק מחבר נתיבות המשפט (שם ס"ק א), האם יש ללוה חובה לשלם למלוה את החוב שלו קודם שהמלוה יתבע אותו לשלם, קצות החושן סובר שאין חובה, והוכיח זאת ממה שהנשבע לשלם לחברו אינו עובר על שבועתו קודם שיתבע אותו לשלם, ונתיבות המשפט חולק עליו ודוחה ראיתו שדין שבועה שאני כי נשבע על דעת זה שחוב קיום השבועה יהיה רק בעת התביעה ולא קודם לכן. בדעת קצות החושן צריך לברר למה אין חיוב לשלם למלוה קודם שיתבע הלוה לשלם, הלא יש עליו חיוב ממוני, ומצווה להשיב החוב, ההסבר המקובל הוא שיש אומדנא שאם המלוה אינו תובע את הלוה לשלם, הוא מוחל על גביית החוב למשך זמן מה, ולכן אין הלווה חייב לגשת ולשלם לו ללא תביעתו. וכן מפורש בשלטי גיבורים סוף מסכת בבא קמא "וכן נראה בעיני שהמלוה את חברו ואינו תובע הלואתו אין הלוה חייב לשלם לו מאיליו הואיל ואינו תובעו במתנה ביקש ליתן לו" דברי הקצות מחודשים, וגם לדעתו הדבר נכון רק במלווה שיודע על קיום החוב ואינו תובעו, אך בגוף גדול כמכללה אין אומדנא של מחילה, וממילא אם ידוע לתלמיד ה שהוא חייב למכללה ממון, מוטל עליו לגשת ולשלם החוב, גם לפי קצות החושן. אמנם אם התלמיד אינו סובר שיש עליו חיוב, אינו חייב לגשת לברר שמא בכל זאת יש חיוב שלא ידע עליו, אלא בכגון זה הבירור מוטל על המכללה, וממילא אם מי שעסק בתשלומים סובר שאין יסוד סביר שנשארו חיובים למכללה, על המכללה לברר את החיוב כדי לקבל את כספם. הרב מרדכי גרוס.
שאלה: בעלי לוקח נשים טרמפים באופן קבוע : תוכן ההודעה: רציתי לדעת אם מותר לבעלי הלכתית לקחת נשים או אישה אחת נשואה או רווקה איתו ברכב באופן קבוע? אלו נשים שהוא עובד איתם מידי יום ויש קשרי עבודה וחברות ביניהם. אודה לתשובתכם המהירה.
תשובה: מותר קשר עניני וקר ולא קשר של חברות וחם. מותר קשר של עזרה בצרכים אבל לא קשר של דאגה אישית. תמיד עדיף שהתאום יהיה דרכך ולא יהיה ריבוי שיחה בין האיש לאישה שאינה אישתו.
שאלה: קעקועי גוף בכדי להסתיר צלקת: האם מותר לצבוע את העור כדי להסתיר צלקת תהליך שמבצעים כמו איפור קבוע ונקרא מיקרופיגמנטציה שיקומית, החדרת צבע לצלקת לשכבה השניה של העור כדי להסתיר אותה במידת האפשר, זה חומר שונה מחומר הקעקוע הרגיל ולא מוחדר לאותן שכבות עור אלא רק על שכבת עור אחת. הקוסמטיקאית הסבירה לי שלא ניתן לצבוע בצבע גופי כיוון שזה יחסית רוב אלא רק אם תצייר לי משהו על הצלקת וזה יסתיר אותה. תשתמש בצבעי איפור קבוע והקעקוע יחזיק למספר גדול של שנים. האם זה ר או שזה נחשב כתובת קעקע, כי זה נעשה ע"י מכשיר כמו קעקועים ואיפור קבוע?
תשובה: צביעה לשם הסתרת צלקת, שאין בה כיתוב או ציור, אינה קעקוע.